ddrg/super_eurlex huggingface dataset:
1.

V Prilogi I se spremeni naslednje: (a) v delu „A. SEZNAM TEM IN PROIZVODOV“ se enajsta alinea nadomesti z: „— vina z zaščiteno označbo porekla ali zaščiteno geografsko označbo, vina z navedbo sorte vinske trte“; (b) v delu „B. SMERNICE“ se smernica „KAKOVOSTNA VINA, PRIDELANA ZNOTRAJ DOLOČENEGA PRIDELOVALNEGA OBMOČJA, NAMIZNA VINA Z GEOGRAFSKO OZNAČBO“ nadomesti z: „VINA Z ZAŠČITENO OZNAČBO POREKLA ALI ZAŠČITENO GEOGRAFSKO OZNAČBO, VINA Z NAVEDBO SORTE VINSKE TRTE 1. Splošni pregled stanja Proizvodnja vina je obilna, toda poraba miruje ali za nekatere vrste vina celo upada, medtem ko ponudba iz tretjih držav raste. 2. Cilji — Obveščanje potrošnikov o raznolikosti, kakovosti in pogojih proizvodnje vin Skupnosti ter o rezultatih znanstvenih študij. — Obveščanje potrošnikov o odgovornem pitju alkoholnih pijač in nevarnostih prekomernega uživanja alkohola. 3. Ciljne skupine — Distributerji. — Potrošniki z izjemo mladih in mladostnikov, na katere se nanaša Priporočilo Sveta 2001/458/ES (1). — Oblikovalci javnega mnenja: novinarji, strokovnjaki za gastronomijo. — Izobraževalne ustanove sektorja hotelirstva in gostinstva. 4. Glavna sporočila — Zakonodaja Skupnosti strogo ureja proizvodnjo, označbe kakovosti, označevanje in trženje ter s tem potrošnikom zagotavlja kakovost in sledljivost prodajanega vina. — Privlačnost možnosti izbiranja med obsežno ponudbo vin Skupnosti z različnim poreklom. — Informacije o proizvodnji vina v Skupnosti in njenih povezavah z regionalnimi in lokalnimi razmerami, kulturami in okusi. — Informacije o vzorcih odgovornega pitja in škodljivosti alkohola. 5. Najpomembnejša sredstva — Ukrepi informiranja in stikov z javnostjo. — Usposabljanje distributerjev in gostincev. — Stiki s specializiranimi časopisi. — Ostala sredstva (internetne strani, zloženke in brošure) za usmerjanje potrošnikov. — Sejmi in razstave: stojnice, ki predstavljajo proizvode več držav članic. 6. Trajanje programov Od 12 do 36 mesecev, pri čemer imajo prednost večletni programi, ki določajo cilje za vsako fazo.
(78)

Shemo AAS sestavlja šest podshem, ki so natančneje opisane v uvodni izjavi (79). Navedene podsheme se med drugim razlikujejo v obsegu upravičenosti. Proizvajalci izvozniki in trgovci izvozniki, ki so „vezani“ na spremljajoče proizvajalce, so upravičeni do fizičnega izvoza AAS in do AAS za letne potrebe. Proizvajalci izvozniki, ki dobavljajo končnemu izvozniku, so upravičeni do AAS za vmesne dobave. Glavni izvajalci, ki dobavljajo kategorijam „predvidenega izvoza“, navedenim v odstavku 8.2 politike EXIM 2004–2009, kot so dobavitelji za izvozno usmerjeno enoto (EOU), so upravičeni do predvidenega izvoza AAS. Končno so vmesni dobavitelji proizvajalcev izvoznikov upravičeni do ugodnosti „predvidenega izvoza“ v okviru podshem za vnaprejšnjo pripustitev naročil (ARO) in back to back notranjega akreditiva (back to back inland letter of credit).
(5)

Oseba, odgovorna za dajanje Kokcisana 120G v promet, je v skladu s členom 4 navedene direktive predložila zahtevek za dovoljenje za deset let, kot kokcidiostatik za piščance za pitanje. Evropska agencija za varnost hrane (EFSA) je dala mnenje o varnosti uporabe tega pripravka za ljudi, živali in okolje pod pogoji, določenimi v Prilogi k tej uredbi. Ocena kaže, da so pogoji iz člena 3a Direktive 70/524/EGS za tako dovoljenje izpolnjeni. Skladno s tem je treba uporabo tega pripravka, kakor je opredeljena v Prilogi, dovoliti za deset let.
(1)

Sporazum v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško v točki III za določeno blago s poreklom iz Norveške določa letne tarifne uvozne kvote. Te kvote je treba odpreti za leto 2008 in naslednja leta.
(38)

Hynix je trdil, da korejska vlada ni imela nič z novim prestrukturiranjem, ki so ga načrtovali njegovi upniki s pomočjo zunanjih svetovalcev. Poleg tega je trdil, da so zabeleženi dokazi pokazali le, da je bila vlada Republike Koreje zaskrbljena zaradi Hynixove prihodnosti, ni pa bilo dokazov za povezavo med vlado Republike Koreje in delovanjem bank. Čeprav delež vlade Republike Koreje ni dokončen dokaz o dajanju navodil in pooblastil, je močen dokaz za to, do kolikšne mere je vlada Republike Koreje lahko vplivala na postopek odločanja bank. Kot kažejo dokazi zabeleženi v prvotni preiskavi, glavni delničar, torej vlada Republike Koreje, lahko imenuje direktorje in tako lahko vpliva na izid glasovanja na sestankih uprave. Poleg tega različni zabeleženi časopisni članki in poročila jasno kažejo, da vlada Republike Koreje ne bi dopustila Hynixovega propada; to potrjuje tudi dejstvo, da je ena od bank, ki je v celoti v lasti vlade Republike Koreje, kupila Hynixov dolg od drugih upnikov, da bi zmanjšala breme bank, ki jim je bilo naročeno, naj rešijo Hynix. Nesporno je, da so nov načrt za prestrukturiranje pripravili Hynixovi zunanji svetovalci v sodelovanju z njegovimi upniki, vendar pa zabeleženi dokazi nakazujejo, da je vlada Republike Koreje naročila in pooblastila Hynixove upnike za njegovo prestrukturiranje in jim naročila, naj ne dopustijo Hynixovega propada.
(48)

V skladu s členom 2(6)(c) osnovne uredbe so bili PSA-stroški utemeljeni na ustrezni metodi. Severnoameriški trg je pokazal znaten obseg domače prodaje in visoko raven konkurence domačih in tujih družb. V zvezi s tem so bili proučeni javno dostopni podatki v zvezi z družbami, ki delujejo v sektorju poslovanja z gnojili. Ugotovljeno je bilo, da bi bili ustrezni podatki severnoameriških (ZDA in Kanada) proizvajalcev najprimernejši za namen preiskave, glede na veliko dostopnost zanesljivih in popolnih javnih finančnih informacij družb iz tega dela sveta, ki kotirajo na borzi. Zato so bili PSA-stroški in dobiček določeni na podlagi tehtanega povprečja PSA-stroškov in dobička treh severnoameriških proizvajalcev, ki spadajo med največje družbe v sektorju dušikovih gnojil, glede na njihovo domačo prodajo enake kategorije izdelkov (dušikova gnojila). Ti trije proizvajalci so se šteli za reprezentativne na področju poslovanja z dušikovimi gnojili, njihovi PSA-stroški in dobiček pa za reprezentativne običajne stroške in dobiček družb, ki uspešno delujejo na tem poslovnem področju. Treba je opozoriti, da ni bilo razvidno, da bi višina tako določenega dobička presegala dobiček, ki so ga drugi ruski proizvajalci ustvarili pri prodaji izdelkov enake kategorije na domačem trgu.
SL Uradni list Evropske unije L 189/1

UREDBA SVETA (ES, EURATOM) št. 672/2008

z dne 8. julija 2008

o prilagoditvi korekcijskih koeficientov, ki se uporabljajo za osebne prejemke in pokojnine uradnikov ter drugih uslužbencev Evropskih skupnosti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Protokola o privilegijih in imunitetah Evropskih skupnosti ter zlasti člena 13 Protokola,

ob upoštevanju Kadrovskih predpisov za uradnike Evropskih skupnosti in Pogojev za zaposlitev drugih uslužbencev Skupnosti, določenih z Uredbo Sveta (EGS, Euratom, ESPJ) št. 259/68 (1), in zlasti členov 63, 64, 65(2), 82 ter prilog VII, XI in XIII k omenjenim kadrovskim predpisom in prvega odstavka člena 20 ter členov 64 in 92 Pogojev za zaposlitev drugih uslužbencev,

ob upoštevanju predloga Komisije,

ker je v obdobju med junijem in decembrom 2007 prišlo do občutnega zvišanja življenjskih stroškov v Bolgariji, Estoniji, Latviji, Litvi in Romuniji, in je zato treba prilagoditi korekcijske koeficiente, ki se uporabljajo za prejemke uradnikov in drugih uslužbencev –

SPREJEL NASLEDNJO UREDBO:

Člen 1

Z učinkom od 16. novembra 2007 je korekcijski koeficient, ki se v skladu s členom 64 Kadrovskih predpisov uporablja za osebne prejemke uradnikov in drugih uslužbencev, zaposlenih v naslednjih državah, določen kot sledi:

— Bolgarija 69,7

— Litva 77,4.

Člen 2

Z učinkom od 1. januarja 2008 je korekcijski koeficient, ki se v skladu s členom 64 Kadrovskih predpisov uporablja za osebne prejemke uradnikov in drugih uslužbencev, zaposlenih v naslednjih državah, določen kot sledi:

— Estonija 83,6

— Latvija 83,6

— Romunija 78,8.

Člen 3

Z učinkom na prvi dan v mesecu, ki sledi objavi te uredbe v Uradnem listu Evropske unije, je korekcijski koeficient, ki se uporablja v skladu s členom 17(3) Priloge VII h Kadrovskim predpisom za nakazila uradnikov in drugih uslužbencev, določen kot sledi:

— Bolgarija 61,4

— Estonija 80,8

— Latvija 78,8

— Litva 71,5

— Romunija 72,9.

Člen 4

Ta uredba začne veljati na dan, ki sledi objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 8. julija 2008 Za Svet Predsednica C. LAGARDE

(1) UL L 56, 4.3.1968, str. 1. Uredba, kakor je bila nazadnje spremenjena z Uredbo (ES, Euratom) št. 420/2008 (UL L 127, 15.5.2008, str. 1).
(69)

Ta tabela kaže, da bo lahko industrija Skupnosti zadovoljila 88–95 % celotnega povpraševanja po HCS in približno 37 % skupnega povpraševanja po LMP, če bodo cene dosegle določeno raven. Tudi če industrija Skupnosti proizvede omejeno količino teh posebnih vrst, jih lahko uporabniki pridobijo iz Koreje in LRK z omejenimi protidampinškimi dajatvami (le 5,7 % pri družbi Huvis v Koreji in 4,9 % pri družbi Far Eastern v LRK). V zvezi z možnostjo pridobivanja iz Tajvana se je trdilo, da proizvodnja RVP v Tajvanu upada, kar bo povzročilo zvišanje cen ali pomanjkanje ponudbe, če pa se nadomesti z uvozom iz LRK in Koreje, bo stroškovni učinek dajatev, plačanih za ti posebni vrsti, uvoženi iz LRK in Koreje, velik zaradi nizke stopnje dobička uporabnikov Skupnosti. Teh utemeljitev ni mogoče sprejeti. Tudi če proizvodnja rezanih poliestrskih vlaken v Tajvanu upada, je na eni strani pričakovati povečanje prostih zmogljivosti (pričakovane proste zmogljivosti za leto 2008 so približno 122 000 ton in za leto 2009 150 000 ton). Sklenemo lahko, da ni jasno, ali bo prišlo do strukturnega primanjkljaja teh posebnih vrst.
(4)

Skupnost si prizadeva ohranjati morske ekosisteme, kot so morski grebeni, podvodne gore, globokomorske korale, hidrotermalni vrelci in morsko dno s spužvami. Veliko znanstvenih podatkov kaže, da je neokrnjenost teh ekosistemov ogrožena zaradi ribolova s pridnenim orodjem. Skupnost je že sprejela ukrepe za prepoved pridnenega ribolova v vodah Skupnosti s takimi ekosistemi. Prav tako pomembna je bila njena vloga pri sprejetju podobnih ukrepov za odprto morje v pristojnosti vseh obstoječih regionalnih organizacij za upravljanje ribištva, ki so pooblaščene za urejanje pridnenega ribolova. Poleg tega je Skupnost dejavno sodelovala pri ustanovitvi novih organizacij in sklenitvi novih dogovorov, da bi za vsa svetovna morja vzpostavili ustrezne regionalne ureditve za ohranjanje in upravljanje ribištva. Vendar je za nekatera območja odprtega morja ustanovitev takšne organizacije zelo težka naloga.
(2)

V skladu s sporazumom o zaključku pogajanj med Evropsko skupnostjo in Kanado po členu XXIV:6 GATT iz Priloge IV k Sklepu Sveta 95/591/ES z dne 22. decembra 1995 o sklepih pogajanj z nekaterimi tretjimi državami v okviru člena XXIV:6 GATT in o drugih s tem povezanih zadevah (Združene države in Kanada) (4) je treba izvozna nadomestila za sveže, ohlajeno ali zamrznjeno goveje in telečje meso, ki se izvaža v Kanado, omejiti na 5 000 ton na leto.
(1)

V skladu s prvim pododstavkom člena 6(2) in členom 17(2) Uredbe (ES) št. 510/2006 so bile vloga za registracijo imena „Slovenský oštiepok“, ki jo je vložila Slovaška, in vlogi za registracijo imen „Presunto de Campo Maior e Elvas“ ali „Paleta de Campo Maior e Elvas“ in „Presunto de Santana da Serra“ ali „Paleta de Santana da Serra“, ki ju je vložila Portugalska, objavljene v Uradnem listu Evropske unije (2).
(8)

Da bi zagotovili dobro upravljanje, morajo uvozna dovoljenja veljati devet mesecev od datuma izdaje, vendar največ do konca leta. Države članice morajo izdati dovoljenja šele potem, ko jih Komisija uradno obvesti, da so količine na voljo, ter samo če gospodarski subjekt lahko dokaže, da ima pogodbo, in lahko potrdi, kadar ni s posebno določbo določeno drugače, da mu v skladu s to uredbo še ni bilo dodeljeno uvozno dovoljenje Skupnosti za zadevne kategorije in države. Pristojne nacionalne organe je treba pooblastiti, da na podlagi vlog uvoznikov podaljšajo dovoljenja, v okviru katerih je bila do datuma vloge porabljena vsaj polovica odobrene količine, za tri mesece in do 31. marca 2010.
(1)

Člen 172(1) Uredbe (ES) št. 1234/2007, s katerim je bila 1. januarja 2008 razveljavljena Uredba Sveta (EGS) št. 2931/79 (2), določa, da morajo pristojni organi držav članic pri izvozu kmetijskih proizvodov, ki so lahko v skladu s sporazumi, ki jih je sklenila Skupnost, upravičeni do posebnih ugodnosti pri uvozu v tretjo državo, če se upoštevajo nekateri pogoji, na zahtevo in po ustreznih preverjanjih izdati dokument, ki potrjuje, da so ti pogoji izpolnjeni. V skladu z navedeno uredbo uredbi Komisije (EGS) št. 2968/79 (3) in (EGS) št. 1552/80 (4) zahtevata, da izvozniki predložijo potrdilo, ki dokazuje, da sir ustreza opredelitvi iz navedenih uredb, če želijo biti upravičeni do prostega in neomejenega uvoza v ZDA in Avstralijo.
(1)

V skladu s členom 4 Uredbe (ES) št. 2371/2002 mora Svet sprejeti ukrepe, ki so potrebni za zagotovitev dostopa do voda in virov ter trajnostnega zasledovanja ribolovnih aktivnosti ob upoštevanju razpoložljivega znanstvenega mnenja in zlasti poročila, ki ga pripravi Znanstveni, tehnični in gospodarski odbor za ribištvo, ter mnenja regionalnega svetovalnega sveta za Baltsko morje.
Popravek Uredbe Sveta (ES) št. 319/2009 z dne 16. aprila 2009 o razjasnitvi področja uporabe protidampinških dajatev, uvedenih z Uredbo (ES) št. 85/2006 na uvoz gojenega lososa s poreklom iz Norveške

( Uradni list Evropske unije L 101 z dne 21. aprila 2009 )

Stran 4, člen 2:

besedilo:

Za blago, ki ga ne zajema člen 1(1) Uredbe (ES) št. 85/2006, kakor je spremenjena s to uredbo, se protidampinške dajatve plačajo ali vpišejo v računovodske evidence v skladu s členom 1(1) Uredbe (ES) št. 85/2006 v prvotni različici, začasne protidampinške dajatve, dokončno pobrane v skladu s členom 2 navedene uredbe, pa se povrnejo ali opustijo.“

se glasi:

„Člen 2

Za blago, ki ga ne zajema člen 1(1) Uredbe (ES) št. 85/2006, kakor je spremenjena s to uredbo, se dokončne protidampinške dajatve, ki so bile plačane ali vpisane v računovodske evidence v skladu s členom 1(1) Uredbe (ES) št. 85/2006 v prvotni različici, ter začasne protidampinške dajatve, ki so bile dokončno pobrane v skladu s členom 2 navedene uredbe, povrnejo ali opustijo.“
SL Uradni list Evropske unije L 230/6

Popravek Uredbe Sveta (ES) št. 72/2009 z dne 19. januarja 2009 o spremembah skupne kmetijske politike s spremembo uredb (ES) št. 247/2006, (ES) št. 320/2006, (ES) št. 1405/2006, (ES) št. 1234/2007, (ES) št. 3/2008 in (ES) št. 479/2008 in razveljavitvi uredb (EGS) št. 1883/78, (EGS) št. 1254/89, (EGS) št. 2247/89, (EGS) št. 2055/93, (ES) št. 1868/94, (ES) št. 2596/97, (ES) št. 1182/2005 in (ES) št. 315/2007

( Uradni list Evropske unije L 30 z dne 31. januarja 2009 )

Stran 10, člen 4, točka 35, zadnji stavek (besedilo novega odstavka 7 člena 182 Uredbe (ES) št. 1234/2007):

besedilo:

„Vendar pa v nobenem primeru skupni znesek podpore Skupnosti v okviru ukrepov iz člena 68(4) navedene uredbe in državne pomoči ne presega zgornje meje iz člena 68(4)“.

se glasi:

„Vendar pa v nobenem primeru skupni znesek podpore Skupnosti v okviru ukrepov iz člena 69(4) navedene uredbe in državne pomoči ne presega zgornje meje iz člena 69(4) in (5)“.
SL Uradni list Evropske unije L 309/87

Popravek Uredbe (ES) št. 715/2009 Evropskega parlamenta in Sveta z dne 13. julija 2009 o pogojih za dostop do prenosnih omrežij zemeljskega plina in razveljavitvi Uredbe (ES) št. 1775/2005

( Uradni list Evropske unije L 211 z dne 14. avgusta 2009 )

Stran 49, člen 27(1), zadnji stavek:

besedilo:

„Komisiji do 3. septembra 2009 sporočijo pravila, ki ne ustrezajo določbam Uredbe (ES) št. 1775/2005, in ji nemudoma sporočijo vsako naknadno spremembo teh pravil.“

se glasi:

„Komisiji do 3. marca 2011 sporočijo pravila, ki ne ustrezajo določbam Uredbe (ES) št. 1775/2005, in ji nemudoma sporočijo vsako naknadno spremembo teh pravil.“
Popravek Uredbe Sveta (ES) št. 4/2009 z dne 18. decembra 2008 o pristojnosti, pravu, ki se uporablja, priznavanju in izvrševanju sodnih odločb ter sodelovanju v preživninskih zadevah

( Uradni list Evropske unije L 7 z dne 10. januarja 2009 )

Stran 21, člen 75(1) in (2):

besedilo:

„1. Ta uredba se s pridržkom odstavkov 2 in 3 uporablja samo za postopke, začete po datumu začetka uporabe te uredbe, za sodne poravnave, potrjene ali sklenjene po tem datumu, in za javne listine, ki so bile po tem datumu uradno sestavljene ali evidentirane.

2. Oddelka 2 in 3 poglavja IV se uporabljata:

(a) za sodne odločbe, izdane v državah članicah pred dnem začetka uporabe te uredbe, za katere se zahtevata priznanje in razglasitev izvršljivosti po tem dnevu;
(1)

Člen 3(1) in (2) protokola št. 1 (3) k evro-mediteranskemu sporazumu o pridružitvi med Evropsko skupnostjo in njenimi državami članicami na eni strani in Republiko Tunizijo na drugi strani (4) je odprl tarifno kvoto z dajatvijo nič za uvoz neobdelanega oljčnega olja, ki spada pod oznaki KN 1509 10 10 in 1509 10 90 ter je v celoti pridobljeno v Tuniziji in pripeljano neposredno iz te države v Skupnost v količinski meji, ki je določena za vsako leto.
od 1.1. do 31.12.2009 in za vsako nadaljnje leto od 1.1. do 31.12.: 750

od 1.9. do 31.12.2008: 250

saj (Pollachius virens), nasoljen in sušen

ex 0305 59 80

09.0674

ex 0307 91 00 ex 0307 99 18 ex 1605 90 30

10 10 30

valovita blatarka (Buccinum undatum), živa, sveža ali ohlajena, zamrznjena, pripravljena ali konzervirana

0
5.

Točke (a), (b) in (c) drugega pododstavka člena 82(1) se nadomestijo z naslednjim: „(a) za države članice, ki so k Evropski uniji pristopile pred 1. majem 2004: leta 2007 2 % prispevka strukturnih skladov za operativni program, leta 2008 3 % prispevka strukturnih skladov za operativni program in leta 2009 2,5 % prispevka strukturnih skladov za operativni program; (b) za države članice, ki so k Evropski uniji pristopile 1. maja 2004 ali pozneje: leta 2007 2 % prispevka strukturnih skladov za operativni program, leta 2008 3 % prispevka strukturnih skladov za operativni program in leta 2009 4 % prispevka strukturnih skladov za operativni program; (c) kadar operativni program izhaja iz cilja evropskega teritorialnega sodelovanja in je vanj vključena vsaj ena država članica, ki je k Evropski uniji pristopila 1. maja 2004 ali pozneje: leta 2007 2 % prispevka ESRR za operativni program, leta 2008 3 % prispevka ESRR za operativni program in leta 2009 4 % prispevka ESRR za operativni program.“
(1)

Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2008/2009 so bile določene z Uredbo Komisije (ES) št. 945/2008 (3). Navedene cene in dolžnosti so bile nazadnje spremenjene z Uredbo Komisije (ES) št. 83/2009 (4).
(1)

Namen Uredbe (ES) št. 2160/2003 je zagotoviti, da se sprejmejo ustrezni in učinkoviti ukrepi za odkrivanje in nadzor salmonele in drugih povzročiteljev zoonoz v vseh ustreznih fazah proizvodnje, predelave in distribucije ter zlasti na ravni primarne proizvodnje zaradi zmanjševanja njihove razširjenosti in tveganja, ki ga predstavljajo za javno zdravje.
(1)

Reprezentativne cene in dodatne uvozne dajatve za beli in surovi sladkor ter nekatere sirupe za tržno leto 2008/2009 so bile določene z Uredbo Komisije (ES) št. 945/2008 (3). Navedene cene in dolžnosti so bile nazadnje spremenjene z Uredbo Komisije (ES) št. 136/2009 (4).
(11)

Zlasti bi bilo treba Komisiji podeliti pooblastila za sprejetje različnih ali posebnih pravil, ki se uporabljajo za posebno blago ali gibanja, za prilagoditev referenčnega obdobja tako, da se upošteva povezava z davkom na dodano vrednost in carinskimi obveznostmi, za opredelitev načina zbiranja informacij s strani nacionalnih organov, zlasti oznak, ki jih je treba uporabiti, za prilagoditev minimalnega zajetja za Intrastat tehnološkemu in gospodarskemu razvoju, za opredelitev pogojev pod katerimi smejo države članice poenostaviti podatke, ki jih je treba zagotoviti za manjše posamezne sklenjene posle, za določitev zbirnih podatkov, ki jih je treba poslati, in meril, ki jih morajo izpolnjevati rezultati ocen, za sprejetje izvedbenih določb za pripravo statističnih podatkov s povezovanjem podatkov o značilnostih podjetij, evidentiranih v skladu z Uredbo (ES) št. 177/2008, s statističnimi podatki o odpremah in prihodih blaga ter da stori vse potrebno za zagotovitev kakovosti podatkov. Ker so ti ukrepi splošnega obsega in so namenjeni spreminjanju nebistvenih določb Uredbe (ES) št. 638/2004, med drugim z njenim dopolnjevanjem z novimi nebistvenimi določbami, jih je treba sprejeti v skladu z regulativnim postopkom s pregledom iz člena 5a Sklepa 1999/468/ES.
(4)

Danska v skladu s členom 3 Sporazuma med Evropsko skupnostjo in Kraljevino Dansko o pristojnosti in priznavanju ter izvrševanju sodnih odločb v civilnih in gospodarskih zadevah (3) ne sodeluje pri sprejemanju sprememb k Uredbi Bruselj I in take spremembe za Dansko torej niso zavezujoče in se na Danskem ne uporabljajo.
1.

Priloga IIIA k Uredbi (ES) št. 1013/2006 se nadomesti z naslednjim: „PRILOGA IIIA MEŠANICE DVEH ALI VEČ VRST ODPADKOV, KI SO NA SEZNAMU V PRILOGI III IN KI NISO UVRŠČENE V POSAMEZNO KLASIFIKACIJSKO ŠTEVILKO, KOT JE NAVEDENO V ČLENU 3(2) 1. Ne glede na to, ali so mešanice vključene v ta seznam ali ne, za njih ne sme veljati splošna zahteva po informacijah iz člena 18, če so onesnažene z drugimi materiali do te mere, da: (a) to dovolj poveča tveganje, povezano z odpadki, da zaradi tega postanejo primerni za predajo v postopek predhodne pisne prijave in soglasja, ob upoštevanju nevarnih lastnosti s seznama v Prilogi III k Direktivi 91/689/EGS, ali (b) to onemogoči predelavo odpadkov na okolju varen način. 2. V to prilogo so vključene naslednje mešanice odpadkov: (a) mešanice odpadkov, ki se uvrščajo pod baselski klasifikacijski številki B1010 in B1050; (b) mešanice odpadkov, ki se uvrščajo pod baselski klasifikacijski številki B1010 in B1070; (c) mešanice odpadkov, ki se uvrščajo pod klasifikacijsko številko (OECD) GB040 in baselsko klasifikacijsko številko B1100, omejene na odpadke trdega cinka, žlindre in posnemke, ki vsebujejo cink, posnemke aluminija, brez solne žlindre in odpadke ognjevzdržnih obzidav, vključno s talilnimi lonci, ki izvirajo iz talilnic bakra; (d) mešanice odpadkov, ki se uvrščajo pod klasifikacijsko številko (OECD) GB040, baselsko klasifikacijsko številko B1070 in baselsko klasifikacijsko številko B1100, omejene na odpadke ognjevzdržnih obzidav, vključno s talilnimi lonci, ki izvirajo iz talilnic bakra. Klasifikacijske številke iz točk (c) in (d) se ne uporabljajo za izvoz v države, za katere se ne uporablja Sklep OECD.“
(6)

Popravijo se nekatere neskladnosti med Dodatki Konvencije o mednarodni trgovini z ogroženimi prosto živečimi živalskimi in rastlinskimi vrstami (CITES – Convention on International Trade in Endangered Species of Wild Fauna and Flora) ter znanstvenimi imeni v nomenklaturi poimenovanj za živali, sprejeti na štirinajstem zasedanju Konference pogodbenic CITES.
(3)

Privilegiji in imunitete, ki jih Protokol o privilegijih in imunitetah Evropskih skupnosti uradnikom in drugim uslužbencem zagotavlja zgolj v interesu Skupnosti, so zgolj funkcionalne narave, saj je njihov namen preprečevanje kakršnega koli poseganja v delovanje in neodvisnost Skupnosti. Ker Sklep 2009/371/PNZ ne spreminja posebnosti sodelovanja osebja Europola v skupnih preiskovalnih enotah, njegovo sprejetje ne sme razširiti sodne imunitete na osebje Europola, ki sodeluje v takih enotah. Zato bi bilo treba Uredbo Sveta (Euratom, ESPJ, EGS) št. 549/69 (6) spremeniti, da se v okviru navedenega sklepa in zgolj za namene njegove uporabe razjasni domet imunitete za osebje Europola, ki je dano na razpolago skupni preiskovalni enoti –